| *Lithocarpus* |
| --- |
| *Lithocarpus edulis* na rexión de Kanto, Xapón |
| Clasificación científica |
| 

|  |  |
| --- | --- |
| Reino: | Plantae |
| División: | Magnoliophyta |
| Clase: | Magnoliopsida |
| Subclase: | Hamamelidae |
| Orde: | Fagales |
| Familia: | Fagaceae |
| Xénero: | ***Lithocarpus***Blume, 1826 |

 |
| Especies |
| *Véxase o texto* |
| Sinonimia |
| *Véxase o texto* |

*Lithocarpus glaber*
*Lithocarpus hancei*
*Lithocarpus elegans*
***Lithocarpus*** é un xénero de plantas pertencente á familia das fagáceas. 

A lista de Kew acepta que o xénro conta con 334 especies, aínda que algúns autores atribúenlle só 100, todas elas nativas do suroeste de Asia, coa única excepción de *Lithocarpus densiflorus*, que é propia do oeste de Norteamérica (Oregón e California).

Na bibliografía internacional estas especies son coñecidas co nome vulgar de *carballos de pedra*.

Características
---------------

As especies deste xénero on árbores perennifolias cunha aparencia entre a do carballo e do castiñeiro. O seu tamaño varía moito segundo a especie, *Lithocarpus densiflorus* alcanza os 24 m de altura ou máis, mentres que *Lithocarpus edulis* só chega aos 9 m de altura nos espécimes cultivados. As súas follas, coriáceas, poden seren enteiras ou dentadas. A inflorescencia é similar á do castiñeiro, e a semente é unha cápsula semellante a unha landra de carballo, pero coa casca moi dura. O froito de *Lithocarpus edulis* é comestíbel, pero non o das demais especies. Son plantas de clima frío, que requiren sol ou sombra parcial e un solo ben drenado, neutro ou ácido.

Varias especies cultívanse como planta ornamental para parques e xardíns en zonas temperadas e subtropicais.

Taxonomía
---------

### Descrición

O xénero foi descrito en 1826 polo naturalista e botánico alemán-neerlandés Carl Ludwig Blume e publicado en *Bijdragen tot de flora van Nederlandsch Indië* **10**: 526.

### Etimoloxía

O nome *Lithocarpus* está formado polos elementos do latín científico *litho-* e *-carpus*, derivados dos nomes do grego antigo λίθος *líthos*, "pedra", e καπός *carpós*, "froito", "semente", en alusión á dureza dos seus froitos.

### Sinónimos

Ademais de polo nome valido actualmente, o xénero coñeceuse tamén polos sinónimos:

* *Arcaula* Raf. 1838
* *Corylopasania* (Hickel & A.Camus) Nakai, 1939
* *Cyclobalanus* (Endl.) Oerst. 1867
* *Kuromatea* Kudô, 1930
* *Limlia* Masam. & Tomiya, 1947
* *Pasania* (Miq.) Oerst. 1867)
* *Synaedrys* Lindl. 1836

### Nota taxonómica

Recentes estudos xenéticos do xénero *Lithocarpus*, suxiren que a especie norteamericana está distanciada das especies asiáticas e pode ser transferida ao seu propio xénero,

Isto foi o que de feito fixeron Manos, Cannon e Oh, en 2008, en que, baseándose en múltiples evidencias, crearon o novo xénero *Notholithocarpus*, que está máis estreitamente relacionado cos carballos temperados do norte, do xénero *Quercus*, e non tanto cos *carballos de pedra* tropicais asiáticos, e que semella que se trata dun exemplo de evolución morfolóxica converxente.

### Algunhas especies seleccionadas

* *Lithocarpus cleistocarpus*
* *Lithocarpus densiflorus* (actualmente reclasificada como *Notholithocarpus densiflorus*)
* *Lithocarpus edulis*
* *Lithocarpus elegans*
* *Lithocarpus glaber*
* *Lithocarpus hancei*

**Nota:** a lista completa pode verse na ligazón externa dos Reais Xardíns Botánicos de Kew.

Notas
-----

1. ↑  *Lithocarpus* en *The Plant List*.
2. ↑  *Lithocarpus* Arquivado 06 de xullo de 2020 en Wayback Machine. en *elhogarnatural.com* *(en castelán)*.
3. ↑  "*Lithocarpus*". *Tropicos.org. Missouri Botanical Garden*. Consultado o 6 de xullo de 2020.
4. ↑  Lithocarpus no *Meriam-Wbebaster Dictionary*.
5. ↑  "*Lithocarpus*". *Royal Botanic Gardens, Kew: World Checklist of Selected Plant Families*. Consultado o 6 de xullo de 2030.
6. ↑  Paul S. Manos, Zhe-Kun Zhou & Charles H. Cannon (2001): "Systematics of Fagaceae: Phylogenetic tests ofreproductive trait evolution". *Int. J. Plant Sci.* **162** (6): 1361–1379.
7. ↑  Manos, Paul S.; Cannon, Charles H.; Oh, Sang-Hun (2008): "Phylogenetic relationships and taxonomic status of the paleoendemic Fagaceae of Western North America: recognition of a new genus, Notholithocarpus". *Madroño* **55** (3): 181–190.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Lithocarpus Modificar a ligazón no Wikidata*** |

### Bibliografía

* Camus, Aimee (1948): "Les chenes. Monographie des genres Quercus et Lithocarpus, Atlas vol. 3". *Encyclopedie Economique de Sylviculture*. **7**: 152–165.
* Kaul, Robert B. (1987): "Reproductive structure of *Lithocarpus* sensu lato (Fagaceae): cymules and fruits". *Journal of the Arnold Arboretum*. **68**: 73–104.
* Soepadmo, E. (1972): "Fagaceae". *Flora Malesiana: Series I - Spermatophytes*. **7**: 265–403.

### Outros artigos

* Fagáceas

### Ligazóns externas

* Lista completa de todas as especies de *Lithocarpus*, na *World Checklist of Selected Plants Families*. Reais Xardíns Botánicos de Kew.
* Lista e descrición de especies de *Lithocarpus* na China.

|  |  |
| --- | --- |
| Control de autoridades | 
* Wd: Q132402
* EBID: ID
* MAG: 2777305563

 |

|  |  |
| --- | --- |
| Identificadores taxonómicos | 
* EOL: 107883
* EPPO: 1LIAG
* FNA: 118733
* FoC: 118733
* GBIF: 2876673
* iNaturalist: 53956
* IPNI: 13498-1
* IRMNG: 1309103
* ITIS: 19463
* NBN: NHMSYS0020823197
* NCBI: 82113
* POWO: ID
* Tropicos: 40007764
* PLANTS: LITHO

 |

|  |  |
| --- | --- |
| Identificadores | 
* UMLS: C1035222

 |